**POZIV NA DODJELU BESPOVRATNIH SREDSTAVA PROGRAM MOBILNOSTI**

**(*referentni broj: NPOO.C3.2.R2-I1.01)***

**PRILOG 1.**

**POSTUPAK DODJELE SREDSTAVA PODKORISNICIMA I ODREDBE POVEZANE S PRAĆENJEM I VREDNOVANJEM PROJEKATA**

Program mobilnosti koji će biti financiran sredstvima dodijeljenima ovim Pozivom provodit će se u obliku otvorenih postupaka dodjele bespovratnih sredstava, kroz tri potprograma za financiranje različitih oblika mobilnosti. Postupke dodjele objavljuje i provodi Korisnik, dok su prijavitelji na navedene postupke potencijalni podkorisnici programa. Sredstva dodijeljena pod-korisnicima ne predstavljaju dodjelu državne potpore.

U tablici su navedene osnovne odredbe vezano za provedbu postupka dodjele sredstava prema podkorisnicima u okviru tri potprograma, te zahtjevi koje je potrebno ispuniti u svrhu praćenja i vrednovanja za vrijeme i nakon provedbe projekata podkorisnika.

Podkorisnici Programa mobilnosti su javne istraživačke organizacije čiji je prvenstveni cilj nezavisno provoditi temeljno istraživanje, industrijsko istraživanje ili eksperimentalni razvoj ili s rezultatima tih djelatnosti upoznati široku javnost, putem predavanja, objavljivanja ili prijenosa znanja (dokazuje se Statutom ili drugim odgovarajućim aktom iz kojeg je/su jasno vidljiva/e djelatnost(i) koju/e obavlja podkorisnik), sukladno Uredbi 651/2014, 2. članku, točki 83.

|  | **Odlazna mobilnost asistenata** | **Odlazna mobilnost viših asistenata** | **Dolazna mobilnost viših asistenata** |
| --- | --- | --- | --- |
| **Modalitet poziva** | Otvoreni trajni postupak s alokacijama definiranima na godišnjoj razini | Otvoreni privremeni postupci | Otvoreni privremeni postupci |
| **Planirani rok objave prvog poziva** | Četvrti kvartal 2022. | Četvrti kvartal 2022. | Četvrti kvartal 2022. |
| **Maksimalni broj dana/mjeseci mobilnosti** | 184 dana  | 24 mjeseca  | 24 mjeseca  |
| **Maksimalni iznos stipendije** | 640 HRK, odnosno 84,99 EUR po danu | 30.136,00 HRK, odnosno 3.999,73 EUR mjesečno | 27.310,75 HRK, odnosno 3.624,76 EUR mjesečno |
| **Ukupni iznos alokacije[[1]](#footnote-1)** | 13.551.668,50 HRK, odnosno 1.798.615,50 EUR | 18.082.800,00 HRK, odnosno 2.400.000,00 EUR | 13.765.531,50 HRK, odnosno 1.827.000,00 EUR |
| **Planirana učestalost objave poziva** | Nije primjenjivo.  | Jednom godišnje. | Jednom godišnje. |
| **Trajanje poziva** | Do iskorištenja sredstava alociranih za predmetnu godinu. | Najmanje tri mjeseca. | Najmanje tri mjeseca. |
| **Postupak vrednovanja** | Znanstveno - stručno povjerenstvo za Program mobilnosti vrednuje sve prijave koje su prošle administrativnu provjeru zadovoljenja formalnih uvjeta Natječaja.[[2]](#footnote-2)Vrednovanje se provodi svaka tri mjeseca nakon otvaranja poziva. | Znanstveno - stručno povjerenstvo za Program mobilnosti će za svaki projektni prijedlog izabrati tri neovisna procjenitelja koji će provesti istorazinsko vrednovanje prijava koje su prošle administrativnu provjeru zadovoljenja formalnih uvjeta Natječaja. | Znanstveno - stručno povjerenstvo za Program mobilnosti će za svaki projektni prijedlog izabrati tri neovisna procjenitelja koji će provesti istorazinsko vrednovanje prijava koje su prošle administrativnu provjeru zadovoljenja formalnih uvjeta Natječaja. |
| **Trajanje vrednovanja** | Najviše tri mjeseca. | Najviše pet mjeseci. | Najviše pet mjeseci. |
| **Kriteriji vrednovanja**  | Korisnik će vrednovati projektne prijedloge temeljem kriterija koji se odnose na znanstvenu kvalitetu asistenta, mentora na instituciji u inozemstvu (prihvatljive institucije su: privatna istraživačka organizacija, javna istraživačka organizacija ili poduzeće), kvalitetu kratkoročnog boravka i učinka posjete na daljnji razvoj asistenta. | Korisnik će vrednovati projektne prijedloge temeljem kriterija koji se odnose na znanstvenu kvalitetu projekta (uključujući potencijal za daljnju komercijalizaciju), dosadašnju karijeru višeg asistenta i njegov potencijal za daljnji profesionalni razvoj kao i ostvarenje međunarodno prepoznate karijere i relevantnost istraživačko-razvojne institucije u inozemstvu za provođenje projekta (prihvatljive institucije su: privatna istraživačka organizacija, javna istraživačka organizacija ili poduzeće). | Korisnik će vrednovati projektne prijedloge temeljem kriterija koji se odnose na znanstvenu kvalitetu projekta (uključujući potencijal za daljnju komercijalizaciju), dosadašnju karijeru višeg asistenta i njegov potencijal za daljnji profesionalni razvoj kao i ostvarenje međunarodno prepoznate karijere i relevantnost istraživačko-razvojne institucije u Hrvatskoj za provođenje projekta. |
| **Zahtjevi povezani s inicijalnim prikupljanjem podataka u okviru projektnih prijedloga** | Korisnik je dužan od prijavitelja tražiti ispunjavanje početne ankete, dostupne na poveznici u Prilogu 6, temeljem koje će osigurati da svi prijavitelji prilikom prijave dostave informacije relevantne za buduću provedbu vrednovanja rezultata i učinaka programa. To se primjerice odnosi na podatke o prethodnim rezultatima i iskustvima u mobilnosti, očekivanim koristima od predmetne potpore za mobilnost, te sve ostale informacije koje su relevantne za vrednovanje, u skladu s pokazateljima i ciljanim vrijednostima definiranima na razini programa.Korisnik je također dužan osigurati da svi prijavitelji prilikom predaje projektnih prijedloga daju suglasnost za sudjelovanje u budućim anketama u svrhu prikupljanja informacija potrebnih za provedbu budućih vrednovanja i suglasnost da se cjelokupna prijavna dokumentacija i podaci iz procjene projektnih prijedloga koriste u svrhu provedbe vrednovanja Poziva, bez obzira na to hoće li podkorisnik ostvariti potporu ili ne. | Korisnik je dužan od prijavitelja tražiti ispunjavanje početne ankete, dostupne na poveznici u Prilogu 6, temeljem koje će osigurati da svi prijavitelji prilikom prijave dostave informacije relevantne za buduću provedbu vrednovanja rezultata i učinaka programa. To se primjerice odnosi na podatke o prethodnim rezultatima i iskustvima u mobilnosti, očekivanim koristima od predmetne potpore za mobilnost, te sve ostale informacije koje su relevantne za vrednovanje, u skladu s pokazateljima i ciljanim vrijednostima definiranima na razini programa.Korisnik je također dužan osigurati da svi prijavitelji prilikom predaje projektnih prijedloga daju suglasnost za sudjelovanje u budućim anketama u svrhu prikupljanja informacija potrebnih za provedbu budućih vrednovanja i suglasnost da se cjelokupna prijavna dokumentacija i podaci iz procjene projektnih prijedloga koriste u svrhu provedbe vrednovanja Poziva, bez obzira na to hoće li podkorisnik ostvariti potporu ili ne. | Korisnik je dužan od prijavitelja tražiti ispunjavanje početne ankete, dostupne na poveznici u Prilogu 6, temeljem koje će osigurati da svi prijavitelji prilikom prijave dostave informacije relevantne za buduću provedbu vrednovanja rezultata i učinaka programa. To se primjerice odnosi na podatke o prethodnim rezultatima i iskustvima u mobilnosti, očekivanim koristima od predmetne potpore za mobilnost, te sve ostale informacije koje su relevantne za vrednovanje, u skladu s pokazateljima i ciljanim vrijednostima definiranima na razini programa.Korisnik je također dužan osigurati da svi prijavitelji prilikom predaje projektnih prijedloga daju suglasnost za sudjelovanje u budućim anketama u svrhu prikupljanja informacija potrebnih za provedbu budućih vrednovanja i suglasnost da se cjelokupna prijavna dokumentacija i podaci iz procjene projektnih prijedloga koriste u svrhu provedbe vrednovanja Poziva, bez obzira na to hoće li podkorisnik ostvariti potporu ili ne. |
| **Zahtjevi povezani s praćenjem i vrednovanjem tijekom i pri završetku provedbe projekata** | Korisnik je dužan osigurati pravovremenu i redovnu dostavu podataka od strane podkorisnika (institucija) i krajnjih korisnika (asistenata), u svrhu praćenja ostvarenja pokazatelja na razini programa. Pri završetku projekata Korisnik će osigurati da Stručno povjerenstvo za Program mobilnosti izda mišljenje o provedbi kratkoročnog boravka te ocjenu provedenih aktivnosti. | Korisnik je dužan osigurati pravovremenu i redovnu dostavu podataka od strane podkorisnika (institucija) i krajnjih korisnika (viših asistenata), u svrhu praćenja ostvarenja pokazatelja na razini programa. Na polovici provedbe kao i pri završetku projekata Korisnik će osigurati istorazinsku znanstvenu procjenu projekata od strane neovisnog procjenitelja. | Korisnik je dužan osigurati pravovremenu i redovnu dostavu podataka od strane podkorisnika (institucija) i krajnjih korisnika (viših asistenata), u svrhu praćenja ostvarenja pokazatelja na razini programa. Na polovici provedbe kao i pri završetku projekata Korisnik će osigurati istorazinsku znanstvenu procjenu projekata od strane neovisnog procjenitelja. |
| **Zahtjevi povezani s praćenjem i vrednovanjem u razdoblju nakon provedbe projekata** | Korisnik je dužan organizirati provedbu anketa za prikupljanje podataka od prijavitelja na potprogram, u svrhu vrednovanja rezultata i učinaka programa te praćenja pokazatelja, u skladu s rokovima za njihovo ostvarenje definiranima na razini programa. | Korisnik je dužan organizirati provedbu anketa za prikupljanje podataka od prijavitelja na potprogram, u svrhu vrednovanja rezultata i učinaka programa te praćenja pokazatelja, u skladu s rokovima za njihovo ostvarenje definiranima na razini programa. | Korisnik je dužan organizirati provedbu anketa za prikupljanje podataka od prijavitelja na potprogram, u svrhu vrednovanja rezultata i učinaka programa te praćenja pokazatelja, u skladu s rokovima za njihovo ostvarenje definiranima na razini programa. |

Prilikom uspostave potprograma u okviru Programa mobilnosti, odnosno objave natječaja za podkorisnike, potrebno je sastaviti natječajnu dokumentaciju, koja će uključivati najmanje sljedeće:

1. Poziv za potprogram;
2. Upute za prijavu podkorisnika;
3. Obrazac za prijavu (uključujući financijski plan);
4. Obrazac za vrednovanje projektnih prijedloga;
5. Predložak Ugovora s podkorisnicima u Hrvatskoj;
6. Upute za praćenje financiranih projekata.
7. Indikativni sadržaj i poveznicu na relevantne početne ankete (Prilog 6)

Prilikom prijave na program, potencijalni podkorisnici trebaju dostaviti dokumentaciju definiranu za svaki potprogram. Pripadnost ciljnoj skupini asistenata i viših asistenata dokazuje se životopisom u fazi prijave. Dodatno, prije potpisa ugovora dostavlja se potvrda o upisu doktorata (za asistente), odnosno završetku doktorata (za više asistente). Dokumentacija prijave na natječaj dostavlja se u elektronskom (skeniranom) obliku. Podkorisnici u svakom trenutku prilikom postupka odabira ili tijekom provedbe projekata, bez odgode i na zahtjev nadležnih tijela, moraju omogućiti nadležnim tijelima uvid svu dokumentaciju u izvorniku.

Pozivi na dostavu projektnih prijedloga koje će objavljivati korisnik izravne dodjele trebaju uključivati kriterije prihvatljivosti kojima se osigurava da su odabrani projekti:

1. u skladu s Tehničkim smjernicama za primjenu načela nenanošenja bitne štete (2021/C58/01) primjenom popisa neprihvatljivih aktivnosti i ulaganja sukladno točki 2.7., a koje su:
* aktivnosti koje se odnose na fosilna goriva, uključujući daljnju upotrebu[[3]](#footnote-3);
* aktivnosti u okviru EU-ova sustava trgovanja emisijama (ETS) kojima se postižu predviđene emisije stakleničkih plinova koje nisu niže od relevantnih referentnih vrijednosti[[4]](#footnote-4);
* aktivnosti povezane s odlagalištima otpada, spalionicama[[5]](#footnote-5) i postrojenjima za mehaničku biološku obradu[[6]](#footnote-6);
* aktivnosti kod kojih dugotrajno odlaganje otpada može naštetiti okolišu;

i

1. u skladu s nacionalnim i EU zakonodavstvom iz područja zaštite okoliša sukladno Dodatku 1. Uputa za prijavitelje i Obrascu 5.a.

Dokumentacija prijave na natječaj koju trebaju priložiti podkorisnici uključivat će najmanje sljedeće:

1. **Odlazna mobilnost asistenata**
2. Obrazac za prijavu (uključujući financijski plan);
3. Životopis asistenta (iz kojeg treba biti vidljiva godina upisa doktorata);
4. Životopis mentora na instituciji u inozemstvu;
5. Pismena obveza podkorisnika potpore (Organizacije zadužene za provedbu projekta) prihvaćanja i administriranja predloženog istraživanja, uključujući: upravljanje financijskim sredstvima, raspolaganje već zaposlenim radnicima i resursima, pružanje ostale tehničke i druge potpore prema predloženom planu posjete. Organizacija zadužena za provedbu projekta mora prihvatiti sve odgovornosti proisteklih iz i u svezi s pružanjem podrške predloženom istraživanju. Pismo mora sadržavati i obvezu o zaposlenju asistenta tijekom cijelog trajanja boravka.
6. Pismena obveza partnerske organizacije u inozemstvu (organizacija mentora) podrške predloženom boravku, prihvaćanja svih odgovornosti koje su proistekle iz i u svezi s pružanjem podrške predloženom istraživanju uključujući prihvaćanje asistenta, te da će podržati i dopustiti angažman mentora na predloženom istraživanju tijekom cijelog trajanja boravka. Također pismo mora sadržavati i plan znanstvenog razvoja asistenta tijekom boravka u inozemstvu. Partnerska organizacija u inozemstvu može biti privatna istraživačka organizacija, javna istraživačka organizacija ili poduzeće.
7. Izjava organizacije u Hrvatskoj o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (pripremljena u skladu s Obrascem 2. ovih Uputa).
8. Obrazac usklađenosti projektnog prijedloga s načelom „ne nanosi značajnu štetu“ (koristi se Obrazac 5.a ovih Uputa).
9. **Odlazna mobilnost viših asistenata**
10. Obrazac za prijavu (uključujući financijski plan);
11. Životopis višeg asistenta (iz kojeg treba biti vidljiva godina upisa i završetka doktorata);
12. Životopis suradnika s institucije u inozemstvu;
13. Pismena obveza podkorisnika potpore (Organizacije zadužene za provedbu projekta) prihvaćanja i administriranja predloženog istraživanja, uključujući: upravljanje financijskim sredstvima, raspolaganje već zaposlenim radnicima i resursima, pružanje ostale tehničke i druge potpore prema predloženom planu boravka. Organizacija zadužena za provedbu projekta mora prihvatiti sve odgovornosti proisteklih iz i u svezi s pružanjem podrške predloženom istraživanju. Pismo mora sadržavati i obvezu o zaposlenju višeg asistenta tijekom cijelog trajanja boravka. Partnerska organizacija u inozemstvu može biti privatna istraživačka organizacija, javna istraživačka organizacija ili poduzeće.
14. Pismena obveza partnerske organizacije u inozemstvu (organizacija suradnika) podrške predloženom boravku, prihvaćanja svih odgovornosti koje su proistekle iz i u svezi s pružanjem podrške predloženom istraživanju uključujući prihvaćanje višeg asistenta, te da će podržati i dopustiti angažman suradnika na predloženom istraživanju tijekom cijelog trajanja boravka.
15. Izjava organizacije u Hrvatskoj o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (pripremljena u skladu s Obrascem 2. ovih Uputa).
16. Obrazac usklađenosti projektnog prijedloga s načelom „ne nanosi značajnu štetu“ (koristi se Obrazac 5.a ovih Uputa).
17. **Dolazna mobilnost viših asistenata**
18. Obrazac za prijavu (uključujući financijski plan);
19. Životopis višeg asistenta (iz kojeg treba biti vidljiva godina upisa i završetka doktorata);
20. Životopis suradnika s institucije u Hrvatskoj;
21. Pismena obveza podkorisnika potpore (Organizacije zadužene za provedbu projekta) prihvaćanja i administriranja predloženog istraživanja, uključujući: upravljanje financijskim sredstvima, raspolaganje već zaposlenim radnicima i resursima, pružanje ostale tehničke i druge potpore prema predloženom planu boravka. Organizacija zadužena za provedbu projekta mora prihvatiti sve odgovornosti proisteklih iz i u svezi s pružanjem podrške predloženom istraživanju.
22. Izjava organizacije u Hrvatskoj o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (pripremljena u skladu s Obrascem 2. ovih Uputa).
23. Obrazac usklađenosti projektnog prijedloga s načelom „ne nanosi značajnu štetu“ (koristi se Obrazac 5.a ovih Uputa).
1. Financijska sredstva pojedinog pod-programa mogu se realocirati među pod-programima ukoliko je u nekom pod-programu ostalo raspoloživih financijskih sredstava. [↑](#footnote-ref-1)
2. Upravni odbor HRZZ-a će osnovati Stručno povjerenstvo za Program mobilnosti za vrednovanje projektnih prijedloga te praćenje projekata. [↑](#footnote-ref-2)
3. Osim projekata u okviru ove mjere u proizvodnji električne i/ili toplinske energije, kao i povezane infrastrukture za prijenos i distribuciju, koji koriste prirodni plin, koji su u skladu s uvjetima navedenim u Prilogu III Tehničkih smjernica o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01). [↑](#footnote-ref-3)
4. Kada podržana aktivnost postiže predviđene emisije stakleničkih plinova koje nisu značajno niže od relevantnih referentnih vrijednosti, potrebno je dati objašnjenje razloga zašto to nije moguće. Referentne vrijednosti uspostavljene za slobodnu alokaciju aktivnosti koje spadaju u opseg Sustava trgovanja emisijama, kako je navedeno u Provedbenoj uredbi Komisije (EU) 2021/447. [↑](#footnote-ref-4)
5. Ovo isključenje ne odnosi se na radnje u okviru ove mjere u postrojenjima koja su isključivo namijenjena tretiranju opasnog otpada koji se ne može reciklirati, te na postojeća postrojenja, gdje su radnje u okviru ove mjere u svrhu povećanja energetske učinkovitosti, hvatanja ispušnih plinova za skladištenje ili korištenje ili obnavljanje materijala iz pepela nastalog spaljivanjem, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja. [↑](#footnote-ref-5)
6. Ovo isključenje ne odnosi se na radnje u okviru ove mjere u postojećim postrojenjima za mehaničku biološku obradu, gdje su radnje u okviru ove mjere u svrhu povećanja energetske učinkovitosti ili naknadne ugradnje u operacijama recikliranja odvojenog otpada za kompostiranje biootpada i anaerobne digestije bio-otpada, pod uvjetom da takve radnje u okviru ove mjere ne rezultiraju povećanjem kapaciteta za preradu otpada u postrojenjima ili produljenjem životnog vijeka postrojenja; za što se pružaju dokazi na razini postrojenja. [↑](#footnote-ref-6)